Cillian Murphy

Cillian Murphy (/ˈkɪliən/; s. 25. toukokuuta 1976 Cork) on irlantilainen Oscar-palkittu näyttelijä, joka aloitti elokuvauransa vuonna 1998. Murphy tunnetaan muun muassa rooleistaan Christopher Nolanin Yön ritari -elokuvatrilogiassa (2005–2012) ja rikossarjassa Peaky Blinders – gangsteriklaani (2013–2022) sekä Robert Oppenheimerin roolistaan elämäkertaelokuvassa Oppenheimer (2023), josta hänet palkittiin parhaan miespääosan Golden Globella ja Oscar-palkinnolla.

Vuonna 2020 The Irish Times nimesi Murphyn yhdeksi kaikkien aikojen parhaimmista irlantilaisnäyttelijöistä.

 Nuoruus 
Murphy syntyi Irlannissa vuonna 1976. Hänen isänsä oli koulutarkastaja ja äitinsä ranskanopettaja.

Teinivuosinaan Murphy soitti yhtyeissä kuten The Sons of Mr. Green Genes, jossa hän soitti rytmikitaraa.

Murphy kävi collegea Corkissa ja suunnitteli lakimiehen uraa. Kiinnostuttuaan näyttelemisestä neljäntenä collegevuonnaan Murphy jätti lakiopinnot ja ryhtyi näyttelijän uralle.

 Elokuvaura 
Murphyn ensimmäinen elokuva oli Sweety Barrett (1998), jota seurasi komediallinen draama Sunburn. Murphyn mainetta kasvattivat roolit elokuvissa How Harry Became a Tree (2001), Disco Pigs (2001), 28 päivää myöhemmin (2002), Intermission (2003) ja Tyttö ja helmikorvakoru (2003). Kasvavasta kansainvälisestä elokuvamenestyksestään huolimatta Murphy jakoi yhä aikansa elokuvan ja teatterin välillä.

Murphyn myöhempiä rooleja ovat esimerkiksi Linnunpelätin supersankarielokuvassa Batman Begins (2005) ja sen kahdessa jatko-osassa, Patrick ”Kitten” Braden draamakomediassa Aamiainen Plutolla (2005), Robert Michael Fischer tieteistoimintatrillerissä Inception (2010), sotilas sotaelokuvassa Dunkirk (2017) sekä gangsteri Thomas Shelby television rikosdraamasarjassa Peaky Blinders – gangsteriklaani (2013–2022).

Vuonna 2023 Murphy esitti fyysikko Robert Oppenheimeria elämäkerrallisessa trillerissä Oppenheimer. Elokuva on Murphyn ja Christopher Nolanin kuudes yhteistyö sekä ensimmäinen, jossa Murphy on pääosassa. Oppenheimer tuotti yli 955 miljoonaa dollaria maailmanlaajuisesti ja sai ylistävän vastaanoton, erityisesti Murphyn roolisuoritusta kehuttiin. Murphy sai roolistaan parhaan draamaelokuvan miespääosan Golden Globen ja Oscarin.

 Yksityiselämä 
Murphy on ollut naimisissa Yvonne McGuinnessin kanssa vuodesta 2004 lähtien. He tapasivat kahdeksan vuotta aiemmin Murphyn yhtyeen konsertissa. Heillä on kaksi lasta. Perhe asui Lontoossa vuoteen 2015 asti ja muutti sitten Dubliniin Irlantiin. Heillä on vuonna 2005 ja 2007 syntyneet pojat.

 Valikoitu filmografia 
Elokuvat Vuosi Suomenkielinen nimi Alkuperäinen nimi Rooli 1998  Sweety Barrett  The Tale of Sweety Barrett  Pat the Batman 1999  Sunburn  Davin McDerby The Trench  Rag Rookwood 2001  Kuoleman rajalla  On the Edge  Jonathan Breech How Harry Became a Tree  Gus Disco Pigs  Darren / Pig 2002  28 päivää myöhemmin  28 Days Later  Jim 2003  Intermission  John Tyttö ja helmikorvakoru  Girl with a Pearl Earring  Pieter Päämääränä Cold Mountain  Cold Mountain  Bardolph 2005  Batman Begins  Jonathan Crane / Linnunpelätin Yölento  Red Eye  Jackson Rippner Aamiainen Plutolla  Breakfast on Pluto  Patrick ”Kitten” Braden 2006  Watching the Detectives  Neil Lewis 2008  Yön ritari  The Dark Knight  Jonathan Crane / Linnunpelätin (cameo) The Edge of Love  William Killick Waveriders  kertoja (ääni) 2009  Perrier’s Bounty  Michael McCrea 2010  Peacock  John / Emma Skillpa Inception  Robert Fischer Tron: Perintö  Tron: Legacy  Edward Dillinger Jr. (cameo) 2011  Pakopaikka  Retreat  Martin In Time  Raymond Leon 2012  Red Lights  Tom Buckley Särkynyt  Broken  Mike Kiernan Yön ritarin paluu  The Dark Knight Rises  Jonathan Crane / Linnunpelätin 2014  Aloft  Ivan Transcendence  agentti Donald Buchanan 2015  In the Heart of the Sea  Matthew Joy 2016  Anthropoid  Jozef Gabčík Free Fire  Chris 2017  The Party  Tom Dunkirk  sotilas 2018  The Delinquent Season  Jim 2019  Anna  Lenny Miller 2020  Hiljainen paikka: Osa 2  A Quiet Place Part II  Emmett 2023  Kensuke’s Kingdom  isä (ääni) Oppenheimer  Robert Oppenheimer 2024 Small Things Like These  Bill Furlong 2025 Steve  Steve 2026  28 vuotta myöhemmin: Luutemppeli  28 Years Later: The Bone Temple  Jim Peaky Blinders: The Immortal Man  Thomas ”Tommy” Shelby

Televisiosarjat Vuosi Suomenkielinen nimi Alkuperäinen nimi Rooli 2001  The Way We Live Now  Paul Montague 2013–2022  Peaky Blinders – gangsteriklaani  Peaky Blinders  Thomas ”Tommy” Shelby 2015  Atlantic: The Wildest Ocean on Earth  kertoja (ääni) 2019  The Irish Revolution 2020  Fight for First: Excel Esports

Lähteet

 Aiheesta muualla 




Luokka:Irlantilaiset näyttelijät
Luokka:Vuonna 1976 syntyneet
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:Elävät henkilöt